Noaval Taata
టాటాసన్స్‌ ఛైర్మన్‌ రేసులో నోవల్‌టాటా!
న్యూఢిల్లీ, డిసెంబరు 3: టాటాసన్స్‌ ఛైర్మన్‌ పదవి నుంచి సైరస్‌ పల్లోంజిమిస్త్రీని తొలగించినతర్వాత రతన్‌టాటా తాత్కాలిక అధ్యక్షునిగా కొనసాగుతున్న టాటాగ్రూప్‌ కంపెనీలకు త్వరలోనే కొత్త అధ్యక్షుణ్ణి నియామకం చేయాల్సి ఉంది. సైరస్‌మిస్త్రీ బావ మరిది నోయల్‌ నావల్‌టాటాపేరు ప్రముఖంగా విని పిస్తోంది. ఆయన మిస్త్రీకి బావమరిది, రతన్‌టాటా కు సవతిసోదరుడు. టాటాసన్స్‌ ఛైర్మన్‌పదవి రతన్‌టాటాసోదరుడు నోయల్‌ టాటాకే దక్కే అవకాశం ఎక్కువ అని కార్పొ రేట్‌రంగం విశ్లేషిస్తోంది. ప్రస్తుతం టాటా ఇంటర్నేషనల్‌కు ఛైర్మన్‌గా ఉన్న నోయల్‌టాటా కొత్తఛైర్మన్‌ ఎంపిక చేసేందుకు ఏర్పాటుచేసిన కమిటీ పరిశీలనలో ఆయన పేరున్నట్లు సమాచారం. టాటాగ్రూప్‌లో ఉన్న టాప్‌ మేనేజ్‌మెంట్‌ నుంచి కమిటీ ముగ్గురుపేర్లను పరిశీలనలోనికి తీసుకుంది.
వారిలో నావల్‌టాటాతో పాటు టిసిఎస్‌ సిఇఒ ఎండి నటరాజన్‌ చంద్రశేఖ రన్‌, జాగ్వార్‌ ల్యాండ్‌ఱోవర్‌ సిఇఒ రాల్ఫ్‌స్ఫేత్‌ వంటివారున్నారు. గత అక్టోబరు 24న నిర్వహిం చిన బోర్డు సమావేశంలో టాటాసన్స్‌ ఛైర్మన్‌ పదవి నుంచి సైరస్‌మిస్త్రీకి ఉద్వాసన చెప్పారు. ప్రస్తుత రతన్‌టాటానే తాత్కాలిక ఛైర్మన్‌గా బాధ్యతలు నిర్వ హిస్తున్నారు. నోయెల్‌టాటాపేరు కొన్నిరోజుల క్రితమే బైటకురాగా టాటాగ్రూప్‌లోని వారితోపాటు బయటివ్యక్తులను కూడా పరిశీలన చేస్తుండటంతో జాప్యంజరిగిందని అంచనా. ఈ పదవి నిర్వహణకు నోయెల్‌టాటా సిద్ధంగా ఉన్నారా లేదా అనే అంశం పై స్పష్టతలేదు.
గతంలో రతన్‌టాటా చేసిన వ్యాఖ్యల ప్రకారం అయితే నోయెల్‌టాటా పెద్ద బాధ్యతలకు సిద్ధంగాలేరని పలువురు చెపుతున్నా రు. నోయెల్‌ సన్నిహితులు కూడా ఆయనకు వివాదాల్లోనికి ప్రచారంలోనికి రావడం వంటివి పెద్దగా ఇష్టం ఉండదని చెపుతారు. టాటాగ్రూప్‌కు చెందినరిటైల్‌ విభాగంట్రెంట్‌కు ఛైర్మన్‌గానోయెల్‌ బాధ్యతలు నిర్వహించారు. ఈ సంస్థకు సిఇఒ ఎండిగా 2010 ఆగస్టు వరకూ కొనసాగారు. నోయెల్‌ తనహయాంలో ఇండియాలోనే మొదటిప్రైవేట్‌ లేబుల్‌ను విడుదలచేసా రు. రిటైలింగ్‌ వెంచర్‌ట్రెంట్‌ను లాభా ల్లోనికి తీసుకెళ్లడమే కాకుండా టెస్కోతో భాగస్వామ్యం ఏర్పాటు చేసుకోగలిగారు. ఒక్క ఔట్‌లెట్‌ను క్లోజ్‌చేయకపోవడం నోయెల్‌ టాటా ప్రత్యేకతగా చెపుతారు. సైరస్‌మిస్త్రీ, రతన్‌ టాటాల మాదిరిగానే లోప్రనొఫైల్‌ను కొన సాగించేం దుకే నోయెల్‌ నవాల్‌ టాటా ఇష్టపడతారని అందుకే ఆయన వ్యవహారశైలి దృష్ట్యా టాటాసన్స్‌ ఛైర్మన్‌ పోస్టుకు ఎంపికచేసే అవకాశం ఉందని అంచనా.